Saaremaa Võrkpalliklubi uus peatreener Ioannis Kalmazidis sõnas esimeses intervjuus Eesti meediale, et tema esimeseks ülesandeks saab olema mängijatega ühise keele leidmine.
#000005
51-aastane Kalmazidis, kes käis mängijana Rootsiga mitmetel tiitlivõistlustel ja on treenerina võitnud erinevate klubidega Kreeka meistritiitli, paistab ajakirjanikega suhtlevat meelsasti. Ta ütleb, et ootab eelseisvat väljakutset suure huviga, kuid tunnistab samas, et kõigi klubi poolt seatud eesmärkide saavutamine ei saa olema sugugi kerge.
#000006
Ioannis, tere tulemast homme Eestisse! Kui palju te täna üldse meie võrkpallist teate?
#000007
Ma pole kindlasti Eesti võrkpalliga nüanssideni kursis, kuid tean, et teil on suured traditsioonid sel alal. Samuti olen kursis, et nii Eesti rahvusmeeskond kui ka -naiskond on kerkinud viimasel kümnendil uuele tasemele. Teil on näiteks meeste koondises mitmed väga head mängijad. Olen Eesti võrkpalli head taset kogenud ise Rootsis olles ja teie erinevate võistkondade vastu mängides. Samas, näiteks Eesti – Läti liiga kohta ei tea ma kuigi palju. Üht võin aga kinnitada: olen väga elevil Eestisse tulemise eel.
#000008
Kui palju te Saaremaa Võrkpalliklubist teadsite enne klubiga kontakti tekkimist?
#000009
Olin kursis, sest jälgisin eelmisel hooajal eurosarju. Teadsin, et selline klubi on olemas. Nüüd, viimase nädala jooksul, olen näinud videolt ka mõnda nende mängu ja uurinud statistikat. Ja karikafinaali vaatasin muidugi ka.
#000010
Millal Saaremaa klubi teiega ühendust võttis?
#000011
Esialgu käis suhtlus läbi ühe agendi, kes ütles mulle, et Saaremaa kaalub treenerivahetust. Ta uuris, kas mul oleks selle töö vastu huvi. Klubiga hakkasin otse suhtlema esmaspäeval.
#000012
Kas te oskate juba praegu videote ja statistika põhjal öelda, mida võiks või peaks meeskond oma mängus muutma?
#000013
Vaadata videolt paari mängu ja töötada meeskonnaga nende kõrval – need on kaks erinevat asja. Selge on see, et Saaremaa klubi mängijad teavad hästi võrkpallimängu põhitõdesid. Väga raske on praegu öelda, mida me kindlasti muutma peaksima. Ma arvan, et eelmine treener (Urmas Tali) tegi selle meeskonnaga tegelikult väga head tööd ja nad mängisid hästi. Ent ma usun, et ehk on see meeskond veel paremaks võimeline. Tegu on protsessiga. Õpime üksteist esmalt tundma. Üritan mängijatele selgeks teha oma filosoofia. Ma arvan, et kokkuvõttes on võrkpall ikka võrkpall. Muuta tuleb pisidetaile, näiteks mängijate enesekindlust kasvatada.
#000014
Kas selles meeskonnas on palju potentsiaali?
#000015
Ma arvan, et Saaremaa potentsiaal on suur. Siin on saanud kokku hea sümbioos kogenud ja kõrgel tasemel mänginud Eesti koondislastest ja headest leegionäridest.
#000016
Esialgu selle hooaja lõpuni, ent kui mina olen meeskonnaga rahul ja meeskond on minuga rahul, siis muidugi saab seda pikendada.
#000018
Kas klubi ootab teilt mõlema allesjäänud tiitli võitmist?
#000019
Jah, see on selge eesmärk. Ja see on ka loogiline. Saaremaa on tippklubi, kes on loodud selleks, et võita võimalikult palju tiitleid. Samuti on minu eesmärk viia meeskond eurosarjas ühe ringi võrra kaugemale ehk veerandfinaali. Eesmärkide täitmine ei saa kindlasti olema lihtne, eriti jaanuaris, mil meil on palju mänge, kuid sellega peab toime tulema.
#000020
Kuidas te end treenerina iseloomustaksite?
#000021
Minu filosoofia on see, et ma üritan alati mängijatele oma nägemuse selgeks teha. Et miks ma midagi just nii või naa teen. Et mängijad saaksid aru minu plaanist ega teeks midagi vastumeelselt. Kui mängija ja treener mõistavad üksteist, on see kõigile hea.
#000022
Seega olete te pigem n-ö mängijate treener, mitte karmi käega juhendaja?
#000023
See oleneb mängijast. Ühega tuleb olla veidi karmim, teisega sõbralikum. Aga üldiselt on mul, jah, olnud mängijatega väga head suhted.
#000024
Millist mängu meeldib teile oma meeskondadega mängida? Kas see sõltub konkreetselt materjalist, mis on parasjagu kätte sattunud?
#000025
Muidugi on igal treeneril oma taktikaline nägemus, aga teil on õigus – alati tuleb vaadata ka seda, millised mängijad sul kasutada on. Kui tegu on pika meeskonnaga, kellel on hea blokk-kaitse, siis tuleb sellele rõhuda. Võrkpall on viimastel aastatel nii tempo kui ka taktika osas palju muutunud.
#000026
Viisite Saaremaa praeguse nurgaründaja Javier Jimeneze 2015. aastal Saloniki PAOK-iga Kreeka meistriks ning tema valiti seejuures liiga parimaks mängijaks. Tänavu pole Jimenez oma parimat mängu veel näidanud. Kas lubate selles osas muudatusi?
#000027
(Naerab.) Ma ei saa seda lubada, aga ma annan endast parima. Nii palju, kui olen aru saanud, on ta viimasel ajal juba natuke paremini mängima hakanud. Loodan, et peagi hakkab ta palju paremini mängima.
#000028
Ütleksin esiteks seda, et ootan seda väljakutset suure põnevusega. Olen näinud mõnda videot ja tean, et Saaremaale ja Kuressaarele meeldib väga võrkpall ja nad toetavad meeskonda kõvasti. Lubada saan aga vaid seda, et annan endast parima. Loodan, et mul õnnestub nii meeskonda tervikuna kui ka mängijaid individuaalselt paremaks teha.
#000032
Ajalooline hetk: Balti liiga mullusest esikolmikust ei lähe keegi finaalturniiril medalit kaitsma
#000037
Alari Saar Saaremaa juhtumist: peame uskuma ja lootma, et eelmise hooaja palgad makstakse veel ära
#000040
Saaremaa Võrkpalliklubi uuel hooajal kõrgliigas ei mängi
#000043
Saaremaa Võrkpalliklubi seisab kuristiku äärel, tulevik saab selgeks homme
#000044